****

 **Ο Δήμος Πάργας**  στη Διεθνή Τουριστική Έκθεση **Philoxenia 2015**

 **Ο Δήμος Πάργας ,** στο πλαίσιο της πολιτικής εξωστρέφειας και των συστηματικών προσπαθειών για την ανάπτυξη του Τουρισμού και σε μια κοινή προσπάθεια φορέων, συλλόγων, επιχειρήσεων της περιοχής , θα συμμετάσχει στην **31 η Διεθνή Τουριστική Έκθεση** **PHILOXENIA 2015** που θα πραγματοποιηθεί στη **Θεσσαλονίκη** στον Εκθεσιακό χώρο της **HELEXPO** από **12 έως 15 Νοεμβρίου**.

 **Η ΔΕΘ-HELEXPO έχει  προσκαλέσει και θα φιλοξενεί κατά την διάρκεια της φετινής οργάνωσης , σημαντικούς ξένους εμπορικούς επισκέπτες από χώρες στόχους παρέχοντας στους εκθέτες της PHILOXENIA την προοπτική άμεσων επαγγελματικών συνεργασιών και συμφωνιών.**

Η φετινή συμμετοχή και παρουσία του Δ. **Πάργας** στην **PHILOXENIA 2015** φιλοδοξεί να δώσει μια νέα ώθηση στον Τουρισμό της περιοχής αναδεικνύοντας και προβάλλοντας όλα τα στοιχεία του τόπου ιστορικά ,πολιτιστικά , φυσικό περιβάλλον, υποδομές, τοπικά προϊόντα. Στοχεύοντας στην καθιέρωση του Δήμου Πάργας ως του πιο ελκυστικού προορισμού , τόσο της Βορειοδυτικής Ελλάδας και όσο των Βαλκανικών χωρών.

Εγγύηση για τη δυναμική παρουσία του **Δήμου Πάργας** ,αποτελούν οι συντονισμένες προωθητικές ενέργειες , η οργανωμένη –στοχευμένη συμμετοχή καθώς και η ανταπόκριση των επιχειρήσεων του τόπου μας.

 Όσοι επιθυμούν να ζητήσουν πληροφορίες σχετικά με την παρουσία του Δήμου Πάργας στην Έκθεση να επικοινωνήσουν στο τηλ. : **2684360301**  και στο email info@dimospargas.gr .

Πληροφορίες για την Έκθεση **PHILOXENIA 2015 στη σελίδα :** [**http://philoxenia.helexpo.gr/philoxenia/el**](http://philoxenia.helexpo.gr/philoxenia/el)